JohanHeinsen/ENO huggingface dataset:
Viborger Samler, 1848-06-19
Under et stærkt Tordenveir, som opstod i Tirsdags Formiddag paa Store Belt, slog en Lynstraale ned i Nærheden af Postdampskibet med en saa stærk Kraft, at Fartøiet efter Søfolkenes Udsagn stak en Fod dybere. Nogle Blaar fandtes svedne i et Aflukke, og det blev antaget, at en Green af Lynstraalen havde bevirket dette. Fra Rendsborg skrives under 13de Juni, Kl. 6 om Aftenen, at samme Dags Middag afholdtes den først til Meldorf, derefter til Slesvig, og omsider her bestemte og sammenkaldte Folkeforsamling. I Salen og paa Gallerierne vare vel forsamlede 300 Personer, hvoraf mange vare forsynede med Fuldmagter fra deres Communer. Advocat Mathiessen fra Slesvig præsiderede. De tvende første Resolutioner, antagne af de den 12te Juni samlede Slesvig=Holstenere og ligesindede Tydske: 1) at Folket i Slesvig-Holsteen forlanger øieblikkelig Indførelse af almindelig Værnepligt; uforløvet Opstillen af en stærk Hær og endelig Organisation af denne Hær og Militairforvaltningen under et Krigsministerium samt den 2den Resolution, at Slesvig=Holsten forlanger, at Valgloven, der skal forelægges Stænderne, beroer paa Grundsætningen af et almindeligt directe Folkevalg – foranledigede en lang og temmelig levende Debat, hvori deeltoge Dhrr. Adv. Sam wer, Dr. Drais, Adv. Wiggers fra Rendsborg, Adv. Wiggers fra Pløn, Adv. Schrøder, Prof. Pelt fra Altona, Justitsraad Prehn; men den tredie og 4de Resolution (3, Folket i Slesvig=Holsteen forkaster enhver Deeling af Hertugdømmet Slesvig - som stridende imod det tydske Folks Ære, Ret og Politik; 4) Folket i Sl. Holst, ønsker og haaber, at Kong Frederik den Syvende ikke igjen maa komme til at udøve Regjeringsmagten i Hertugdømmerne, og holder sin Frihed og tydske Nationalitet kun sikkret ved Anerkjendelsen af den Grundsætning: "at ingen Konge af Danmark tør være Hertug af Slesvig=Holsten og ingen Hertug af Slesvig=Holsten være Konge af Danmark) antoges uden Discussion ved Acclamation og uhyre Applaus. De to sidste Resolutioner skulle ved en større Deputation idag overrækkes Præses for den provisoriske Regjering og imorgen (d. 14de) Præses for den forenede Stænderforsamling. Til Slutning henledede Prof. Pelt Forsamlingens Opmærksomhed paa Nødvendigheden af rastløs at stræbe efter at begrunde en tydsk Flaade. Nationalforsamlingens Beslutning har ikke ganske tilfredsstillet i Rendsborg. Den provisoriske Regjering har bekjendtgjort, at den ikke længere antager Frivillige til at optages i Fricorps.
Viborger Samler, 1848-06-19
Fra Flensborg skrives under 10de i Hmb. Corresp." Jgaar retournerede en Handelsreisende fra Kjøbenhavn hertil. Fra Krigsminister Tscherning havde han at overbringe den betydningsfulde mundtlige Efterretning: Han skulde hilse Dhrr. Flensborgere, nu gaaer Danmark indtil Eideren!" Ja, Herr Krigsministeren vil sikkert ikke forsømme noget Middel til at bevare det Land, som ligger hans Konge saameget paa Hjertet, for Undergang i det store tydske Forbund. For mange Flensborgere, var denne Efterretning ligesaa vigtig som glædelig. Jformiddags vilde et dansk Krigskib atter besøge vor Havn. Men da det kom paa Skudvide, blev det ved tre Signalskud advaret om at holde sig udenfor Batteriet. Skibet kastede Anker, og heisede det hvide Flag En preussisk Officier blev sendt ud til det; denne bragte hvo havde tænkt det syv tydske Læger tilbage som have befundet sig i dansk Fangenskab. Fra Flensborg skrives, at Alt tyder paa, at Wrangel forbereder sig paa en større Krigsoperation. "Schlesw. Holst. Zeit." er meget vred over, at Damerne i Stade dandse med derværende danske Officierer af Medlidenhed, for at adsprede dem i deres Fangenskab Den schl. holst, provisoriske Regjering har en saa stor Mangel paa rede Penge, at den har seet sig nødsaget til at udgive Bliktegn som Mønt. (Ah. A.) Paa forskjellige Steder i Holsteen, f. Ex. i Jtzehoe, skal der vise sig Spor af et temmelig stærkt Parti for Forbindelsen med Danmark og mod den provisoriske Regjering og man paastaaer endog, at en Forsamling i denne Aand har fundet Sted i Neumunster.
Viborger Samler, 1848-06-19
Vor Landsmandinde L. Grahn gjør stormende Lykke i Hamborg, og i en Anmeldelse herom hedder det, at Publicum slet ikke har tillagt hendes Dandseproductioner nogen politisk Betydning." (!) Af de 50,000 Rbd., Kjøbstæderne i Danmark udenfor Kbhavn skulle udrede i Krigsskat, falder der paa Viborg 1200 Rbd. 76 s. og paa Skive 364 Rbd. 56 s.
Viborger Samler, 1848-06-19
Udnævnelser. Hs. Majestæt har allernaadigst udnævnte Cand. theol. D. L. C. A. Warming til ordineret Catechet og Førstelærer ved Borgerskolen i Ærøeskjøbing; Cand. theol. P. C. Sinding til ordineret Catechet og Førstelærer ved Borgerskolen i Nysted; Cancellist under Justitsministeriet F. C. Bech til Fuldmægtig og Cand. juris A. F. Bülow til Cancellist under bemeldte Ministerium. Procurator ved Underretterne i Lollands=Falsters Stift C. P. Schmidt til Byfoged og Skriver i Kjerteminde, samt Herredsfoged og Skriver paa Hindsholm.
Viborger Samler, 1848-06-19
Reisende. Med Dampskibet "Lolland fra Kallundborg til Aarhuus, den 14de Juni, Kammerherre Güldencrone med Frue, Broder og 5 Børn Cancelliraad Engelsted med Frue og 2 Døttre, Amtmand Lindholm, Kjøbmand Leth med Kone, Jfr. Østgaard med 2de Søsterbørn, Fru Mønsted, Procur. Nielsen og Knudsen, Mad. Nissen, Hr. la Cour, Toldbetjent Frandsen med Familie, Hr. Gotthard med Familie. Med Samme fra Aarhuus til Kallundborg, den 15de De. Dhrr. v. Holstein, Carøe, Skibsted, Hass, Starcke og Magnussen, Frøken Ahrenstorff, Pastor Winther, Cand. Rasmussen, Handelsbetjent Sperling, Jnspecteur Hornemann, Fre Bluhme med Datter, Kammerraad Koch, Handelsreisende Faurschou, Frøken Wahl, Stud, Asmussen.
Viborger Samler, 1848-06-19
AVERTISSEMENTS. Samtlige Actionairer i den nye Klub saavelsom øvrige Medlemmer af Klubben ville behage at give Møde ved den til førstkommende Leverdag Eftermiddag Kl. 6 berammede Generalforsamling i Klublocalet, hvor da vil blive tagen Bestemmelse om Leie af Klublocale, og om Contingentets Størrelse, samt foretaget Valg. paa nye Directeurer.
Viborger Samler, 1848-06-19
J Ugen fra 11te til 18de Juni er til Comiteen til Jndsamling af Bidrag til de i Krigen Saarede og de Faldnes Efterladte indbetalt. i ugentlige eller maanedlige Bidrag 31 Rbd. 2 Mk. 15 s. eengang for alle . . . . 183 i alt 214 Rbd. 4 Mk. 7 s. N. C. Maanedsskrift for Morskabslæsning, udgivet af M. B. Falkenberg. i Aarhuus. Herpaa modtages Subskription i Stiftsbogtrykkeriet i Viborg, hvor de to første Hefter ligge til Gjennemsyn.
Viborger Samler, 1848-06-19
Nørre-Jyllands Stændertidende 1848.
Viborger Samler, 1848-06-19
De der ønske at subskribere paa ovennævnte Tidende, bedes snarest herom at gjøre Anmeldelse til nærmeste kongl. Postcontoir. For Viborg By og Omegn tegner man sig hos Forlæggeren. Prisen bliver uden Hensyn til Arkeantallet 3 Mk. pr. H. Wissing. Exemplar.
Viborger Samler, 1848-06-19
Syltet Ingefær, Mexed pichles, syltede Champignons, Capers, russisk Huusblas, syltede Tamarinder, syltede Lemonasie, er arriveret hos Chr. M. Andersen.
Viborger Samler, 1848-06-19
Liqueurer & Punschextracter fra Dhrr. Cloette Mini & Compagnies Fabrik i Kjøbenhavn, saasom: Rom, Arrak, Cardinal, Biskop, Cognat, gl. Rom, Extract, svensk Banko, Melkepunsch, fiin Gava Rom, ord. dito, Solbær-Rom, Cremede Rosa, Persico, Ratasia, Ansetti, Malurt, faaes i hele Chr. M. Andersen. i halve Bouteiller hos Røgtobakker, saasom: Melange i Foust. & Kasser, med flere Sorter fra forskjellige Fabrikker, faaes til billige Priser hos Chr. M. Andersen. Cigarer, faaes i forskjellige Sorter til billige Priser hos Chr. M. Andersen.
Viborger Samler, 1848-06-19
Strarinlys, faaes til Fabrikpriis hos Chr. M. Andersen, Undvigelse.
Viborger Samler, 1848-06-19
Da Forbedringshuusfange Hans Christian Stochholm, der blev afleveret hertil den 6te April 1844 for at udholde 5 Aars Strafarbeide, idag har fundet Leilighed til at undvige fra Straffeanstaltens Mose, saa anmodes Alle og Enhver om at ville anholde ham, hvor han maatte antræffes, og aflevere ham til nærmeste Øvrighed, hvorom jeg dernæst maa udbede mig underrettet. Han er 65 1/2 Tomme høi, stærk af Bygning og Lemmer, har blondt Haar, høi Pande, lyseblaae Øine, lyse Øienbryn, kort og tyk Næse, lang Overlæbe, lille Mund, storladen Hage, temmelig store Hænder med et stort Ar paa den venstre Pege fingers øverste Leed, og taler Dansk. Han er født og hjemmehørende i Oddis Sogn, Haderslev Amt, er af Bondestand, undveeg i sin Fangedragt, der stykkeviis er mærket med Nr. 398. Viborg Tugt- og Forbedringshuus, den 13de Juni 1848. Undall.
Viborger Samler, 1848-06-19
Jfølge Dom og derefter passeret Udlæg for nogle Søren Nielsen Dollerup og Hustrue af Læsten idømte Arrest og Actionsomkostninger, bliver det af den iboende Arvefæste huus med tilliggende Have eller Toft ibd., som under Nr. 30, har ny Matr. Hartkorn 1 1/4 Alb. opraabt til Bortsalg ved Auction der afholdes hos Sognefogden i bemeldte Læsten By Onsdagen den 5te Juli førstkommende, Kl. 10 Formiddag. Saasnart Stedet er solgt, fortsættes Auctionen over noget Bohave, deriblandt en Egedragkiste, 2de Skabe, et Slag og et Viseværk, en Kobber=Kjedel og en Kobber=Gryde samt nogle Haandværksredskaber m.v. Middelsom Sønderlyng Herreders Contoir, den 14de Juni F. Eberlin. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-06-20
Stifts-Tidende. Viborg, Forsendes med Brevposten i Danmark og Hertugdømmerne. Tirsdagen den 20 Juni 1848. Nr. 106. 76 Aarg.
Viborger Samler, 1848-06-20
Udenlandske Efterretninger. Tydskland. Paa Rigsdagen i Frankfurt d. 9de Juni søgte den noksom bekiendte Adv. Gülich fra Slesvig at binde Medlemmerne paa Ærmet, at Slesvig var fra Arilde Tid et tydsk Land. Slesvig, udbrød han, var et tydsk Land; det sluttede sig til Tydsklands Fremtid, der maatte blive stor og herlig som Tydsklands Folk. En Deeling af Slesvig kunde ikke finde Sted af Nordslesvigerne, kunde ikke afgjøres af hele Slesvig=Holsteen, men kun af den tydske Nationalforsamling. (Denne, i det Hele taget fortræffelige Tale værdigedes, som det syntes ikke megen Opmærksomhed af den noget utaalmodige Forsamling, siger Børsenhalle.) Vogt fra Giessen yttrede: den eneste Ret, Tydskland har paa Slesvig, støtter sig paa den, vil have taget os i Forparlementet; en anden Ret erkjender jeg ikke." Jacob Grimm fortalte Forsamlingen, at efter de af ham foretagne grundige Undersøgelser vare Jyderne oprindelig ikke en scandinavisk, men egentlig en tydsk Stamme.
Viborger Samler, 1848-06-20
Elberfelder Zeit. meddeler et Andragende fra flere Rhin preussere til den tydske Nationalforsamling, i hvilket den erklæres: "at, da den preussiske Minister v. Arnim er insulteret ved sin Udtrædelse af Stændersalen, og da flere Deputerede have igjennem en Bagdør maattet søge Sikkerhed for deres Personer, saa erklære vi Nationalforsamlingen i Ufriheds-Tilstand, og andrage derpaa, at sammes Sæde strax forlægges til en anden Stad."
Viborger Samler, 1848-06-20
Bremer Zeit. melder fra Posen (d. 11te Juni); "Jgaar Aftes indløb hertil den Efterretning, at der skyndsomst indrettes i Kongeriget Polen, i Nærheden af Staden Kalisch, en russisk Leir for 100,000 Mand; Tropperne rykkefrem i Jilmarscher fra Lithauen, Podolien og Wolhynien.
Viborger Samler, 1848-06-20
General Puel vil efter Rygtet endnu idag afreise til Berlin. Her er Alt i stor Frygt for en russisk Jnvasion. - Saadanne Taagebilleder næres med Flid af Førerne for det polske Parti, for at udbrede Skræk iblandt den tydske Befolkning; de paastaae, at Rusland pludselig vil afkaste Masken, erklære sig for Danmark, og derefter strax tage Storhertugdømmet Posen i Besiddelse."
Viborger Samler, 1848-06-20
Jndenlandske Efterretninger. Ved et kgl. Patent af 31te f. M. er befalet, at Enhver, der af høisalig Kong Christian VIII. er bleven forundt nogen Bestalling, Privilegium eller anden Benaadning, hvorved der er hjemlet vedvarende Udøvelse af særdeles Rettigheder, saavelsom Enhver, der af ham er bleven meddeelt allerh. Stadfæstelse paa noget Bestallings= eller Benaadningsbrev af foranførte Slags, skal, saafremt han vil vente at nyde godt af Samme, derom henvende sig med allerunderd. Ansøgning til vedkommende Regjerings autoritet, for at Saadant kan blive Hs. Majest. foredraget til allerh. Beslutning. For Kongeriget Danmark er Tiden for disse Ansøgningers Jndsendelse bestemt til 1ste Octbr. næstkommende. (Dep. Td.)J Mandags afgik Kongen af Sverrigs Adjutant, Capitain Thulstrup, fra Astad med Depescher til Berlin som Svar paa Depescher, der derfra Dagen iforveien vare indtrufne til Malmø.
Viborger Samler, 1848-06-20
Efter de seneste Conferencer i Malmø overtager den svensk norske Regjering selv sine Troppers Lønning m. M., saa at Danmark ingen anden Forpligtelse faaer i denne Henseende, end at sørge for Troppernes Natural-Forpleining og at stille et vist Antal Heste, efter Sigende 800 "Göthab. Hand. och Sjöf Tidn." beretter: Som noget Usædvanligt omtales, at den med Kronebergs Regiment til Malmø ankomne Regimentspastor Qvennerstedt nu, i en Alder af nogle og 60 Aar, gjør sit tredie Feldttog; og det er saa meget desto mærkeligere, som han hver Gang har været med i forskjellig Egenskab: i 1808 deeltog han i Krigen som Fændrik, i 1812 som Læge, og nu som Præst. - "Post och Inrikes Tidningar af 13de De, beretter: "Man siger, at Almuen i Skytts Herred i Skaane skal have tilbudt omtrent 50,000 Rd. til Understøttelse for Danmark. J denne Subscription har en Bonde deeltaget med 4000 Rd. og flere med 1000 Rd. hver.
Viborger Samler, 1848-06-20
J Mandags Aftes var der af Helsingborgs Indbyggere foranstaltet en Sexa i Helsan for Officiererne ved begge de der liggende Garderegimenter. Dr. Wieselgren, hilsede dem velkomne, hvorpaa Krigsministeren, General Hohenhausen svarede med det Ønske, at de svenske Tropper, naar de engang kom hjem igjen, maatte fortjene den samme Berømmelse, som nu tildeles dem. General Boy ønskede, at Sverrig eiede dobbelt saa mange Arme til de Danskes Bistand. Etatsraad Steenfeldt foreslog en Skaal for Kong Oscar, og Dr. Wieselgren en for Kongen af Danmark. (Ø. P.)
Viborger Samler, 1848-06-20
Jfølge en af Marineministeriet meddeelt Fortegnelse bestaaer den udcommanderede Deel af vor Flaade af følgende Skibe: Fregatterne "Gesion, "Thetis", "Bellona, og Havfruen", Corvetterne Galathea", Najaden" og Flora", Briggerne "Mercurius og St. Thomas, Skonnerterne Pilen", "Hermoder" og "Delphinen, Kutterne Neptun" og "Helsingør", Dampskibene "Hekla", "Geiser, Skirner, Christian VIII." og "Caroline Amalie, hvilke tilsammen føre 340 Kanoner. Desuden have vi 15 Kanonbaade ude. Paa længere Togter befinde sig endvidere Corvetten "Valkyrien" og Briggen "Ørnen" Krigsministerens Adjutant bekjendtgjør ang, en af Politiretsassessor Gudenrath offentlig afgiven Erklæring om, ved factiske Oplysninger at bevise den urene Oprindelse til et for hvert Skin af Sandhed blottet, for General Hedemann fornærmeligt Rygte, der havde vundet for megen Udbredelse og fandt for villige Øren til at det ganske turde oversees, at da hiin Erklæring har kunnet opfattes og er bleven opfattet, som om det var General Hedemann, der havde fremkaldt den, saa tilføier han, for at forebygge enhver Misforstaaelse, at det Skete er foretaget Hr. Generalen aldeles uafvidende, efter Krigsministerens Ønske. J den sidste Maanedstid have Jndskuddene i Kbhavns Sparekasse atter tiltaget meget og oversteget Opsigelserne, som Følge af at man er kommen til rolig Overbeviisning om, at Sparekasserne yde den meest betryggende Sikkerhed for indsatte Capitaler. (Ab. A.)
Viborger Samler, 1848-06-20
Det forunderlige Særsyn viser sig i disse Dage, at Folk krympe sig ved at modtage de af Regjeringen udstedte Creditbeviser, uagtet Enhver erkjender dem for fuldkomment gode. Der hverken er eller kan være mindste Tvivl om Bevisernes Pariværd, deels med Hensyn til den solide Maade, hvorpaa de ere funderede, deels med Hensyn til at man har en competent Autoritets Erklæring desangaaende, idet Banken er villig til at modtage dem til deres fulde Værdi i Afdrag paa Laan. Naar der desuagtet, som ved enhver ny Ting, har viist sig nogen Vanskelighed ved at faae Beviserne i Gang, troe vi, – bemærker Fædrel." – at Grunden ligger i, at man hos os ikke er vant til et rentebærende Beviis, som Enhver bør tage, men kun til Sedler, som Enhver skal tage. Hvis vi nu have Ret i, at hindringen ligger i, at man ikke kan tvinge sin Nabo til at tage Beviserne, er Midlet derimod ganske simpelt det, at man faaer en Erklæring om, at de betydeligste Folk, som have med Pengeomsætninger at gjøre, ere villige til at modtage dette rentebærende Repræsentativ. Vi sigte naturligviis til Børsen og vi opfordre f. Ex. Etatsraad Suhr til at foranstalte en Samling af Kjøbmændene, som afgive en offentlig Erklæring desangaaende. (Fdl.)
Viborger Samler, 1848-06-20
Capt. Wasmer af Jnsurgenthæren, der nylig ankom til Kbhavn fangen og farlig saaret, er i Fredags afgaaet ved Døden. (Flyst.)
Viborger Samler, 1848-06-20
Svendborg, den 17de Junii. Jgaar Formiddags ankom fra Malmøe til Faaborg Dampskibene Skirner og "Hertha samt et stort Transportskib med 1ste og 2det Regiment Svea Garde. Ved Skibsbroen var opreist en Æresport, prydet med Skandinaviens Flag, og vore svenske Brødre modtoges af Jndvaanerne med almindelig Jubel og beværtedes paa bedste Maade. Kl. 2 om Eftermiddagen sammenkaldtes Tropperne atter ved General marsch og afmarscherede kort efter til deres Qvarterer i Landsbyerne efter Assenskanten. (Svb. Av.)
Viborger Samler, 1848-06-20
Da de svenske Tropper forleden passerede gjennem Odense steeg Enthusiasmen til den Grad, at Damerne kastede deres Tørklæder, Sløifer, Handsker ned fra Vinduerne til det forbimarscherende Militair.
Viborger Samler, 1848-06-20
Justitsraad Rahbek i Fredericia har taget til Gjenmæle, mod de i Fædrelandet (i tvende Breve fra Fredericia) mod ham fremsatte Anker. Navnlig kalder Justitsraaden den Beskyldning, at han skulde have givet Fjenden Anviisning paa militaire Kort over Slesvig og Jylland, som opbevaredes i Officerernes Bibliothek, en saa skam melig Paadigtelse, at han er indgaaet med Begjering til Justitsministeriet om, at Sagen paa det Nøiagtigste maa vorde undersøgt til fuldstændig Opreisning for ham. (Uddrag af et Brev fra en falstersk Frivillig, dat. Kolding den 8de Junii.) Natten imellem den 6te og 7de De, vare vi i Hoptrup og ved Kirkeby Kirke (1 Miil Syd for Haderslev), hvor vi vare godt forskandsede og belavede paa at modtage endog en temmelig stor fjendtlig Styrke. Men Fjenden har forstaaet Sagen anderledes, og han maa have mange dygtige Spioner, som kjende Egnen godt, og ere store Skurke nok til at ville forraade os. Kl. 2 gave vore vestlige Vedetter Jld, og da dette var meldt, fik vi Ordre til at marschere til Haderslev. Vi troede Alle strax, at vi vare omringede, og efter 1/2 Times Marsch viste det sig ogsaa, at vor Formodning var rigtig, thi vi kom pludselig ind i en Regn af Kugler fra begge Sider af Veien, hvis Grøfter vare bevoxede med Hasler. Jlden vedblev med største Heftighed, men var rettet for høit, saa at vi undgik den godt. Vore Officerer syntes at være uforberedte paa et saadant Tilfælde, thi de glemte at commandere, og der opstod en almindelig Forvirring, indtil vore 2 Kanoner kunde begynde at give Jld, da tang Fjendens Jld for en Deel og vi samlede os noget; men Fjenden samlede sig endnu bedre og stormede Kanonerne, som vare for nær til at kunne virke med Kraft. De vare desuden ikke stærk nok beskyttede af vore Jægere, og Resultatet blev, at den ene Kanon blev tagen. Vi give Officererne Skylden for det hele Uheld. Det i Compagni, som jeg staaer ved, commanderes af en Lieutenant – –, som paa Landeveien er stræng og bruger stærk Commando, men i Feldten taber han ganske Contenancen. Efter en Times Forløb retirerede vi i Uorden ad forskjellige Veie, og kom uden synderligt Tab efter 7 Miles Jilmarsch til Kolding, frygteligt udmattede. Husarerne, som huggede sig igjennem Fjenden, paastaaer, at naar vor Commando havde været god og vi vare komne dem tilhjælp, havde vi kunnet fange Fjenden. De skulle have været 800 a 1000 Mand og vi vare rigtignok kun 300, men saa havde vi 2 Kanoner. (Loll. F. Av.)
Viborger Samler, 1848-06-20
Brev fra Red. Fischer, dateret Sønderborg den 14de D. Her ligeoverfor har man i de sidste Dage ikke mærket synderligt til Fjenden, som formodentlig for største Delen er rykket ud af Sundeved. Den Sønderborg nærmest liggende Deel af dette frugtbare Land har antaget et ganske forandret Udseende; de store levende Hegn ere forsvundne, Digerne udjævnede og Veiene forandrede. Krigens Ødelæggelse er afpræget hvorhen man seer, nedtrampede Marker og Ruiner af nedbrændte Huse møde Øiet allevegne. Samtlige Jndvaanere af Landsbyen Dyppel ere med den af Fjenden forskaanede Deel af deres Bohave og Creaturer flygtede her over paa Als, saa at samtlige Huse i hiin By paa et eller to nær staae tomme. En Flygtning fortalte her iforgaars, at der efter Slaget den 5te De, var blevet begravet 26 tydske Officierer paa Satterup Kirkegaard. Wrangel og Halkett samt alle de høie Officierer fra den fjendtlige Armee vare tilstede ved Begravelsen, ogsaa Hertugen af Augustenborg. Wrangel skal have viist sig meget kold imod denne, og sagt, at hvis han endnu vilde have Als, saa kunde han prøve paa selv at tage Øen, for W. ansaae det for saa godt som umuligt.
Viborger Samler, 1848-06-20
Haderslev, den 18de Junii. En Reisende, som i længere Tid har opholdt sig i Staden Slesvig og for et Par Dage siden kom derfra, beretter, at Stemningen der er i høieste Grad uhyggelig. Det forekom ham som om hele Befolkningen paa en Maade var fuldkommen demoraliseret. Baade hos Unge og Gamle, Mænd og Qvinder, fornam han næsten intet andet end Had og Utilfredshed, Had mod Alt, hvad dansk var, og Utilfredshed med alt Andet og alle Andre, Utilfredshed med Preusserne, med Hanoveranerne, med deres egne slesvigholstenske Tropper, Misfornøielse med deres egen provisoriske Regjering, ja en høi Grad af Bitterhed mod den Maade, hvorpaa det store tydske Fædreland tog sig af det slesvigholstenske Anliggende. Baade af denne og en anden Reisende have vi hørt, at der hersker megen Sygelighed, navnlig Koldfeber i den fjendtlige Armee, saaledes at den fjerde Deel af Armeen kan antages, som Følge heraf, at være udygtig til Tjenesten. Lazaretherne i Flensborg ere overfyldte (Dan.)med Syge og Saarede.
Viborger Samler, 1848-06-20
(Af et Brev fra en dansk Dame i Mecklenburg-Schwerin) - : Sluttelig skal jeg fortælle, hvorledes det gik til, da det mecklenburgske Militair forlod Landet, for at drage i Krig. Efter at Hertugen havde holdt en begeistrende Tale, red han i Spidsen af sine Soldater ud af Schwerin. Men pludselig gjør hele Troppen holdt og vil ikke meere fremad. Hertugen lod spørge hvad det skulde betyde, og man svarede, at man ikke vilde gaae videre, førend det blev tilladt, at Musikcorpset maatte følge med. Efter lang Snakken frem og tilbage blev Tilladelsen given og Hæren drog atter afsted. Saaledes ere de mecklenburgske Tropper disciplinerede, der skulle stride for "das grosse dentsche Vaterland. (Fædrl.)
Viborger Samler, 1848-06-20
Handels-Efterretninger. Hamborger Børscours, den 13de Juni, Bordeaux 3 Md. 188 3/45 Lond. 3 Mk. 13 Mk. 7 1/2 s.; Amsterdam 2 M. 35, 70. ; slesv. holst. Species 2/3 Agio; Louis- og Frederiksd. 11 Mk. 4 1/2 s. pr. Stk. i Banco; dansk grov Cour. 25; Skillings-Stkr. 25 a 25 ½, nye 2/3 Stkr. f. f. 37 1/2 pCt. slettere end Banco.
Viborger Samler, 1848-06-20
Kjøbenhavn, den 15de Junii. J denne Uge har Omsætningen i Kornhandelen indskrænket sig til hvad der kjøbes til Stadens egen Forbrug og til Provianteringen af Skibene. Tilførselen, er god, især sovært fra Provindserne, hvorfra i de sidste Par Dage tilførtes over 5000 Tønder. Med Afsætningen til Norge, er det stille igjen, man faaer der Tilførselen directe fra Jylland og de andre Provindser. Priserne falde, hvilket især er Tilfældet med Rug, som paa Torvet blev solgt til 21 a 24 Mk. pr. Tønde. Rug staaer ogsaa meget lavt i Udlandet; de senest noterede Priser i Stettin calculeres til omtrent 20 Mk. pr. Td. Hvede kjøbes til 6 a 7 Rbd. pr. Td. paa Stedet.